[image: image1.png]


[image: image2.png]


ROMANIA

JUDETUL VRANCEA

CONSILIUL LOCAL AL

MUNICIPIULUI FOCSANI

HOTARIRE

Privind, realizarea de  WC-uri racordate la reteaua  de canalizare, in 

             toate gospodariile din municipiul Focsani

      Consiliul local al municipiului Focsani, judetul Vrancea, intrunit in sedinta ordinara ;

       - analizind proiectul de hotarare initiat de d-nul consilier local Ciubotaru Nitica, prin care se propune  realizarea de  WC-uri racordate la reteaua  de canalizare, in toate gospodariile din municipiul Focsani, raportul Directiei resurse umane si coordonare unitati subordonate, inregistrat la nr. 47279/22.10.2007, precum si avizul favorabil al Comisiei pentru agricultura, protectia mediului si ecologie;

     -vazand adresa nr.7873/07.09.2007 a Autoritatii de Sanatate Publica Vrancea ;

    -avind in vedere prevederile Ordinului M.S. nr.536/1997 privind aprobarea Normelor de igiena si a recomandarilor privind mediul de viata al populatiei si O.U.G. nr.195/2005, privind protectia mediului, aprobata cu modificari si completari prin Legea nr.265/2006;

    -in conformitate cu prevederile Ordonantei Guvernului nr.21/2002, privind gospodarirea localitatilor urbane si rurale, aprobata cu modificari si completari prin Legea nr.515/2002 si a Legii nr.52/2003 privind transparenta decizionala in administratia publica ;

    -in baza art.36, alin.(2), lit.”b), alin.(4), lit. f), alin.(6), lit. a), pct.3 si 9 si in temeiul art.45, alin.(1), din Legea nr.215/2001, privind administratia publica locala, republicata;

HOTARASTE:

     Art.1. Realizarea de WC-uri racordate la reteaua  de canalizare, in toate gospodariile din municipiul Focsani.
Art.2. Desfiintarea cu data de 1 ianuarie 2009 a WC-urilor care nu sunt racordate la reteaua de canalizare a municipiului Focsani, iar acolo unde nu exista retea de canalizare, a celor care nu au fose septice vidanjabile .

Art.3. In cazul WC-urilor care au fose septice vidanjabile construite in curti, acestea vor fi proiectate si executate conform normelor in vigoare si vor fi amplasate la cel putin 10 m fata de cea mai apropiata locuinta.
Art.4. Fosele septice impreuna cu toate instalatiile se intretin de proprietari in buna stare de functionare.

Art.5. Vidanjul se va descarca in cea mai apropiata statie de epurare a apelor uzate, pe baza unui contract de prestari servicii care se incheie cu detinatoarea statiei de epurare a apelor uzate.

Art.6. Prezenta hotarare va fi comunicata de catre Directia administratie publica locala, birourilor, serviciilor si Primarului municipiului Focsani, conform legii, care va asigura executarea acesteia prin Directia administratie publica locala, Directia resurse umane si coordonare unitati subordonate si SC Compania de Utilitati Publice SA Focsani  .

PRESEDINTE DE SEDINTA,

        Racosanu Victor  

                                                         Contrasemneaza

                                                         SECRETARUL MUNICIPIULUI 

                                                             FOCSANI

                                                                  Corhană Eduard Marian

